Source: https://pestisracok.hu/megvizsgalja-a-kormany-a-strasbourgi-birosag-tek-kel-kapcsolatos-donteset/
Timestamp: 2020-08-14 07:58:59
Document Index: 4512791

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság\n']

Megvizsgálja a kormány a strasbourgi bíróság TEK-kel kapcsolatos döntését - PestiSrácok
Parti bodegák és a vízbe vizelés: Velence polgármestere kimondta mit gondol azokról, akik a strandfejlesztést támadják
Megvizsgálja a kormány a strasbourgi bíróság TEK-kel kapcsolatos döntését
Meg fogja vizsgálni a kormány a strasbourgi bíróság döntését – közölte a Kormányzati Tájékoztatási Központ kedden az MTI-vel, miután az Emberi Jogok Európai Bírósága helyt adott az Eötvös Károly Intézet két munkatársa panaszának, és kártérítést ítélt meg a magyar terrorelhárító szervek (TEK) bírói engedély nélküli titkos megfigyelését biztosító törvény miatt.
A strasbourgi bíróság keddi közleményében az áll, hogy a panasz kivizsgálása közben egy pontban találta aggályosnak a magyar szabályozást a terrorelhárító szervek titkos adatgyűjtésére vonatkozóan. Az Európai Emberi Jogi Egyezmény I. fejezetének 8-as cikke kimondja ugyanis, hogy alapvető emberi jog a magán- és családi élet, a lakás és a levelezés tiszteletben tartása.
A bíróság kimondta, hogy az állampolgárok titkos megfigyelésére jogosító szabály az európai polgárok magánélethez való jogát sérti. Mindezek értelmében hangsúlyozta, hogy a titkos megfigyelés engedélyezésének feladatát pártatlan eljárásban független döntéshozónak kell elvégeznie.
A Kormányzati Tájékoztatási Központ az MTI érdeklődésére azt írta: a Terrorelhárítási Központ (TEK) jogalkalmazó szerv, amely mindig a hatályos jogszabályok alapján látja el feladatait.
A terrorelhárítás minél hatékonyabb működése mindannyiunk érdeke, különösen most, a terrorveszéllyel fenyegetett Európában. A magyar jogszabályok ezt a célt szolgálják – tették hozzá.
Az Eötvös Károly Intézet két munkatársa, Vissy Beatrix és Szabó Máté Dániel azért fordult a strasbourgi bírósághoz, mert azt kifogásolták, hogy a magyar terrorelhárító szervek bírói engedély nélkül is végezhetnek titkos megfigyeléseket.
A felperesek 2012-es nyilatkozata szerint a TEK bírói kontroll nélkül, miniszteri engedély alapján jogosult titokban megfigyelést végezni, ami az alaptörvény VI. cikkében biztosított, a magán- és családi élet, az otthon és a kapcsolattartás tiszteletben tartása, valamint a személyes adatok védelméhez való jog sérelmét okozza. Ezért indítványozták a rendőrségi törvény erre vonatkozó, 2011-ben módosított rendelkezésének megsemmisítését is.
Ez ügyben a két panaszos korábban már az Alkotmánybírósághoz fordult, a testület azonban 2013-ban elutasította beadványukat.
A magyar törvényi szabályozás értelmében nem szükséges bírói engedély a nemzetbiztonsági célból történő titkos megfigyeléshez. A TEK-nek és egyéb terrorelhárító szerveknek az igazságügyi miniszter adhat engedélyt arra, hogy a terrorfenyegetettség szempontjából gyanús személyek telefonjait lehallgassa, e-mailjeit elolvassa, vagy más módon szerezzen információkat.
Az Alkotmányvédelmi Hivatal terrorcselekmények felderítésére vonatkozó hatásköre 2011. január 1-jével került át a Terrorelhárítási Központhoz. A TEK a jogszabály alapján Magyarország nemzetbiztonsági érdekeinek érvényesítése érdekében, a jogszabályban szigorúan meghatározott körben, Magyarország területén terrorcselekmény elkövetésére irányuló törekvések megelőzése, felderítése és elhárítása céljából alkalmazhat titkosszolgálati eszközöket.
Kapcsolódó témákEmberi Jogok Európai Bíróságamagyar kormánystrasbourgTerrorelhárítási Központ
2016-01-12 at 17:50
Tisztelt Terrorista úrhölgy/úr/gyermek!
Az xy1234 jogszabályra hivatkozva kérjük, hogy végrehajtás előtt 30 nappal legyen kedves bejelenteni tömeggyilkossági szándékát a Vissy Beatrix és Szabó Máté Dániel által megtervezett formanyomtatványon.
strasbourgi Európai Emberi Jogi Bíróság
Mint egy rémálom:)
2016-01-12 at 18:54
2016-01-12 at 19:16
A megvizsgálja szó a Fidesz szótárában azt jelenti, hogy leszarja.
Kibukott a bankszövetség a GVH döntése miatt
Nem “kokóbárban” bulizott Habony Ibizán